गरड़िया महादेव मंदिर में टिकट वसूली बंद कराने पर हुई चर्चा
कोटा| गराड़ियामहादेव मंदिर पर जाने के लिए वन विभाग की ओर से की जा रही वसूली के खिलाफ शिव भक्त संघर्ष समिति का प्रतिनिधिमंडल संत सनातनपुरी से मिला। उनसे सभी संतों को एक मंच पर लाकर आगे की रणनीति के बारे में चर्चा की। शिव भक्त संघर्ष समिति के सदस्य निरंतर जन प्रतिनिधि से मुलाकात कर आंदोलन में शामिल होने का आग्रह भी करेंगे। उनका कहना है कि वे शुल्क बंद कराके ही शांत बैठेंगे। प्रतिनिधिमंडल में मोनू बिरवाल, कमल सैनी, रवि बाला, प्रमोद अजमेरा, मोनू पंडित, राहुल जैन, चर्चित बनवाड़िया आदि उपस्थित थे। गौरतलब है कि गराड़िया महादेव मंदिर पर जाने वाले भक्तों से वन विभाग टिकट के नाम पर पैसे ले रहा है।
hin_Deva hin_Deva